Ada evangeliaar

Ada evangeliaar on Karolingide-aegne käsikirjaline illumineeritud evangeliaar, mis praegu asub Trieri linnaraamatukogus kohaviida Trier, Stadtbibliothek, Codex 22 all. Volume / Number: 9 / 1366. - Earlier Latin Manuscripts Käsikirja järgi on antud nimetus sarnase kirja- ja illuminatsioonistiiliga käsikirjade rühmale Ada grupile.

2023. aastast alates kuulub Ada käsikiri UNESCO maailma mälu registrisse.Ada Gospels - UNESCO Memory of the World. - Mosellandtouristik GmbH

 Kirjeldus 
 Tekst 
Käsikirja tekst on untsiaalis, rustikas ja varajases karolingide minusklis, kirjutatud kuldtindiga. Pärast korduvaid köitmisi ja servade lõikamisi on käsikirja suurus 36,6 × 24,5 cm. Evangeliaar koosneb 172 pärgamentlehest, tekst on paigutatud kahe 32-realise veeruna.

Tekst on loodud enam kui ühe kirjutaja poolt. Peamine tekstikiri on karolingide minuskel, leheküljed 11v–13v ja 16r–v on untsiaalis. Lehekülgede 17–38v tekst on kirjutatud ümaras varajases minusklivormis, mida iseloomustab avatud a ja untsiaali-N, mis esineb ka Godescalci perikoopideraamatus 781.–783. aastast (Paris N.A. Lat. 1203, ff 126v–127; CLA 5.681).Volume / Number: 9 / 1366. - Earlier Latin Manuscripts

Käsikirja leheküljel fo 172 on punase värviga rustikas kirjutatud tekst, milles seisab "[liber] quem devota dō iussit perscribere mater Ada ancila dī". On kindlalt teada, et 12. sajandil asus raamat Trieri Püha Maximinuse kloostris.Volume / Number: 9 / 1366. - Earlier Latin Manuscripts

 Illuminatsioon 
Käsikirja illuminatsioonis on nähtud iiri-anglosaksi käsikirjade, Itaalia käsikirjade ja Bütsantsi kunsti mõjusid. Käsikirjas on evangelistide Matteuse, Markuse ja Luuka täisfiguurportreed ja Matteuse evangeeliumi keeruka dekooriga incipit-lehekülg. Evangelistiportreed on loodud selgejoonelises klassikalise antiigi mõjutustega kujutusviisis.MINIATURIST, German (active around 800 in Aachen). Ada Gospels. - Web Galley of Art

 Köide 
1499. aastal valmistati evangeliaarile luksuslik väärismetallköide, mida kaunistavate vääriskivide hulgas on eristuvaim esikaane keskele paigutatud rooma kamee, mis kujutab kaht kotkast ja Constantinus Suure perekonna portreesid.

 Ajaloost 
Evangeliaar on valminud ajavahemikus 790–810, arvatavasti Aachenis Karl Suure õukonna juures asuvas skriptooriumis ja selle Ada-nimeline tellija on samastatud Karl Suure õe, Pippini tütre abtissi AdagaMINIATURIST, German (active around 800 in Aachen). Ada Gospels. - Web Galley of Art. Samas, kuna Adat mainitakse vaid korra ja puuduvad samaaegsed kirjapanekud mujal ning nimi Ada oli ka küllalt levinud, jääb see  üksnes spekulatsiooniks Ada Gospels - UNESCO Memory of the World. - Mosellandtouristik GmbH.

 Pildid 

 Viited 

Kategooria:8. sajandi illumineeritud käsikirjad
Kategooria:Illumineeritud evangeliaarid
Kategooria:Karolingide kunst